Psalam (Šarić) 99.
1Gospod je kralj: narodi strepe; zemlja se drma. 

2Velik je na Sionu Gospod, uzvišen iznad svih naroda. 

3Neka slave ime tvoje, veliko i slavno: svet je on. 

4Prijatelj je pravde kralj jakosti; što je pravo, zapovjedio si; pravo i pravednost činio si u Jakovu. 

5Uzvisujte Gospoda, Boga našega, prignite se k podnožju nogu njegovih: svet je on. 

6Mojsije i Aron kod svećenika njegovih i Samuel kod priznavalaca imena njegova: oni su prizivali Gospoda, i on ih je uslišio, 

7U stupu od oblaka govorio je njima; oni su čuvali zapovijedi njegove, zakon, što im ga dao. 

8Gospode, Bože naš, ti si ih uslišio; ti si im bio Bog, koji oprašta, a i osvetnik za djela njihova. 

9Uzvisujte Gospoda, Boga našega, prignite se k svetoj gori njegovoj; jer je svet Gospod, Bog naš. 

Psalmi (Šarić)